2 dood, 19 beseer in botsing‘n Foto van die ongelukstoneel (Foto: Verskaf) Twee mense is dood en 19 beseer toe ŉ motor en ŉ minibustaxi Donderdag op die N2-hoofweg in Umgababa in KwaZulu-Natal gebots het. Russel Meiring, ER24-woordvoerder, sê talle van die beseerdes het by die aankoms van die nooddienste op die toneel buite die motorwrakke gestaan. Meiring sê die liggaam van die taxibestuurder was glo in die voertuig vasgekeer. ŉ Passasier in die motor was ook reeds dood. “ŉ Voorlopige ondersoek het bepaal dat die beserings wissel van matig tot kritiek,” sê hy. “Al die passasiers is onmiddellik behandel en daarna na hospitaal gehaas.” Die botsing het die verkeer in ŉ suidelike rigting vir etlike ure tot stilstand gebring. Meiring sê plaaslike owerhede was op die toneel om die ongeluk te ondersoek. ‘n Foto van die ongelukstoneel (Foto: Verskaf)